‘শরিফ কমিশন রিপোর্ট’-এর ওপর নাহিদ সাহেবের উদ্ধৃত মূল্যায়নের সাথে দ্বিমত পোষণের অবকাশ না থাকলেও বলা যায়, স্বাধীনতা-উত্তর ৪৫ বছর ধরে একমাত্র উর্দু প্রসঙ্গ ছাড়া আর সকল ক্ষেত্রে আমরা সেই কুখ্যাত গণবিরোধী শরিফ কমিশন রিপোর্টের অঘোষিত বাস্তবায়নেই তৎপর থাকিনি কেবল, বরং কোনো কোনো ক্ষেত্রে অতিক্রম করে গেছি। শিক্ষাকে কতটা বাণিজ্যিক পণ্য ও উচ্চবিত্তের খায়েশের বস্তুতে পরিণত করা হয়েছে অগণিত কিন্ডারগার্টেন, কোচিং সেন্টার ও নামসর্বস্ব বিশ্ববিদ্যালয়ের ছড়াছড়ি তার প্রমাণ। অতঃপর উপযুক্ত ‘মামা’ বা রাজনৈতিক শুভ দৃষ্টি থাকলে মেধাকে পিছে ফেলে সম্মানজনক চাকরিটাও ম্যানেজ হয়ে যাচ্ছে। একালে শিক্ষার ক্ষেত্রে উচ্চবিত্ত আর নি¤œবিত্ত, শহর আর গ্রামের যে পর্বতসম ব্যবধান ৫০ বছর আগে তা কল্পনা করাও গেছে কি? বরং এসএসসি ও এইচএসসিতে মেধার তালিকায় শহরের তুলনায় গ্রাম আর বিত্তবানদের তুলনায় গরিবের সন্তানদেরই জয়জয়কার ছিল সবখানে।